THE GARDEN/RESTART

 Esame įrėminti laike. Nuo pradžios iki pabaigos. Sekundės, minutės, valandos, dienos ir metai..... Visas mūsų žemiškasis gyvenimas, tai numatytasis akimirkų skaičius, kurios seka viena po kitos chronologine tvarka. Tol kol šis, regis beribio laiko vandenynas virsta baigtinumu. Tai egzistuojantis CHRONOS (gr. χρόνος, chrónos, „laikas“) laikas, laikas kuriame gyvename.Mes žinoma ir kitą -KAIROS (gr. kairos) laiko sampratą, kuomet stiprių išgyvenimų, mirties akivaizdoje, meilėje, maldoje, ypatingame sąmoningumo tvykstelėjime, mes pajuntame trumpam pro laiko plyšį atsivėrusią amžinybę, tarsi laiko išpildymą, arba laiko užpildymą prasme, turiniu, kuriame neegzituoja linijinis laikas. Kai įvyksta kažkas nauja, pakinta iš pagrindų, kuomet viskas yra vieną, nėra nei praeities, nei ateities, tai yra “Tas laikas”, “Jau laikas”. Laikas, kuriame atsiveria mums mūsų pačių Būtis(Existence). Tuo pačiu tai lemiama akimirka, kuri gali būti pastebėta ne iš karto. Tačiau nėra abejonių, kad gebėjimas suderinti ir suvokti abi laiko sampratas yra didžiausia meistrystė. Instaliacijos THE GARDEN/RESTART meninė koncepcija, tai lyg bandymas aprėpti abi laiko sampratas vienu metu. Tai lyg scena iš Sodo, kuomet pamatome Laisvos valios ir Pažinimo medžio vaisius. Tik stebėtojo sąmoningumas šiuo atveju niekur nedingęs ir jis puikiai žino, koks tų vaisių skonis. Stebėdami instaliaciją puikiai suprantame, kad šiame Sode kažkas yra pasikeitę. Kas? Ar tai ta pati erdvė, tas pats nerūpestingas laikas? Pasakojimo naratyvas nenuoseklus, sudėliotas iš akimirkų fragmentų, nenusakantis kas įvyko, ar kas dar įvyks, kiekvieną priverčiantis dėlioti nuosavą istoriją iš asmeninių patirčių.

Ar tokie laiko susitikimai įmanomi, ar įmanoma nerūpestinga erdvė, ten kur įžengia žmonės?